ٹامس لینڈل

ٹامس رابرٹ لینڈل - رکن رائل سوسائٹی  و اکیڈمی آف میڈیکل سائنسز  (تاریخ پیدائش: 28 جنوری 1938ء) - ایک سویڈنی  سائنس دان ہیں  جنہوں نے سرطان کی تحقیق میں  خصوصی مہارت حاصل کی ہے۔

2015ء میں ان کو امریکی کیمیا دان پال ایل موڈرچ  اور ترکی کیمیا دان عزیز سنجر کے ساتھ کیمیا کا نوبل انعام مشترکہ طور پر ڈی این اے کی مرمت کی میکانیاتی تحقیق پر دیا گیا۔

تعلیم  
لینڈل سویڈن کے شہر اسٹاک ہوم میں واقع  کنگس ہولمین میں پیدا ہوئے۔  ان کے والدین کا نام فولک رابرٹ لینڈل اور ایتھل ہلڈا ہلٹ برگ تھا۔ انہوں نے اپنی پی ایچ ڈی کی سند 1967ء میں حاصل کی۔اسٹاک ہوم  کے کیرولنسکا انسٹی ٹیوٹ سے 1970ء میں ڈاکٹر آف میڈیسن کی سند حاصل کی۔

پیشہ ور زندگی  
اپنی پی ایچ ڈی کو مکمل کرنے کے بعد لینڈل نے پرنسٹن یونیورسٹی اور راک فیلر یونیورسٹی میں مابعد ڈاکٹریٹ  کی تحقیق کی۔ وہ 1978ء تا 1982ء تک گوٹنبرگ یونیورسٹی میں میڈیکل کیمسٹری کے پروفیسر تعینات رہے۔ 1981ء میں سلطنت برطانیہ منتقل ہونے کے بعد انہوں نے امپیریل کینسر ریسرچ فنڈ (موجودہ کینسر ریسرچ یو کے ) سے بطور محقق کے وابستگی اختیار کرلی۔ 1986ء تا 2005ء وہ برطانیہ کے شہر ہرٹ فورڈشائر میں واقع کلئیر ہال لیبارٹریز کے پہلے کینسر ریسرچ کے ڈائریکٹر رہے۔ 2005ء سے وہ فرانسس کرک انسٹی ٹیوٹ کا حصّہ رہے۔ انہوں نے وہاں تحقیق 2009ء تک جاری رکھی۔

تمغے و اعزازات  
لینڈل کو 2007ء میں رائل سوسائٹی کا رائل میڈل ملا۔ "ہماری ڈی این اے کی مرمت کی تفہیم میں بنیادی  حصّہ ڈالا۔ ان  کے کارنامے  اپنی عظمت، وسعت اور دیر پا اثر رکھنے کی وجہ سے نہایت عظیم ہیں۔"  وہ نارویجن اکیڈمی آف سائنس اینڈ لیٹرز کے رکن ہیں۔ ان کو کوپلی میڈل 2002ء میں دیا گیا۔ ان کو 1998ء میں اکیڈمی آف میڈیکل سائنسز کا بنیادی رکن منتخب کیا گیا۔ 1988ء میں وہ رائل سوسائٹی کے رکن منتخب ہوئے۔ ان کی انتخابی سند پر یوں لکھا ہوا ہے:

2015ء میں کیمیا کے نوبل انعام میں وہ بھی شریک ہیں۔ سویڈش اکیڈمی نے درج کیا کہ "کیمیا کے نوبل انعام مشترکہ طور پر ٹامس لینڈل، پال موڈرچ اور عزیز سنجر کو برائے "ڈی این اے کی مرمت پر کی جانے والی میکانیکی تحقیق  کی وجہ سے دیا گیا۔

مزید دیکھیے 
 نوبل انعام برائے کیمیا

حوالہ جات 

1938ء کی پیدائشیں
بقید حیات شخصیات
سویڈش ماہرین حیاتیات
سویڈش نوبل انعام یافتہ
کیمیاء میں نوبیل انعام یافتہ
نوبل انعام برائے کیمیاء وصول کنندگان
رائل سوسائٹی کے رفقا
ریاستہائے متحدہ کی قومی اکادمی برائے سائنس کے ارکان
مملکت متحدہ کو سویڈش تارکین وطن